Heimsókn Guðna og Elizu er í boði Karls Gústafs Svíakonungs . Håkan Juholt sendiherra segir það hafa verið skemmtilegt að skipuleggja heimsóknina . Karl Gústaf Svíakonungur hefur boðið Guðna Th. Jóhannessyni forseti og Elizu Reid forsetafrú í opinbera heimsókn til Svíþjóðar í næsta mánuði . Þetta staðfestir Håkan Juholt , sendiherra Svíþjóðar á Íslandi , í samtali við Vísi . Heimsóknin hefst miðvikudaginn 17. janúar 2018 og stendur fram á föstudaginn 19. janúar . Juholt segir að enn sé verið að setja saman dagskrá heimsóknarinnar en að sérstakur hátíðarkvöldverður verði haldinn í Stokkhólmi , forsetahjónunum til heiðurs . Verða sænsku konungshjónin , Viktoría krónprinsessa , forsætisráðherrann Stefan Löfven og fleiri ráðherrar úr sænsku ríkisstjórninni á meðal gesta . Gestalistinn enn í smíðumSendiherrann segir að gestalisti hátíðarkvöldverðarins sé enn í smíðum , en að vonast sé til að hægt verði að fá gesti úr mörgum sviðum íslensks og sænsks þjóðlífs – úr heimi viðskipta , háskólasamfélagsins , íþrótta , menningar og fleiri – þannig að ekki verði þar einungis fólk úr heimi stjórnmála . Juholt vonast til að heimsóknin muni vera báðum ríkjum til góðs og að forsetinn og þeir sem honum fylgja frá Íslandi muni ná að ræða fjölda þeirra mála sem tengja ríkin saman – pólitískt samstarf , viðskipti , menntamál , sameiginleg gildi íslensku og sænsku þjóðarinnar og þannig mætti áfram telja . Håkan Juholt tók við embætti sendiherra Svíþjóðar á Íslandi í haust.Regeringen.se Skemmtileg byrjun á sendiherraferlinumJuholt , sem er fyrrverandi þingmaður og formaður sænskra Jafnaðarmanna , tók við embætti sendiherra Svíþjóðar á Íslandi í haust . „ Þetta er skemmtileg byrjun á ferli mínum sem sendiherra , að eiga þátt í að skipuleggja þessa heimsókn . “ Hann vonast til að með henni muni einnig gefast færi til að skapa umræðu innan skóla , bæði í Svíþjóð og á Íslandi , um samstarf ríkjanna og að skólabörn á Íslandi geti fræðst um Svíþjóð og öfugt . Guðni og Elísa fóru í sína fyrstu opinberu heimsókn til erlends ríkis í janúar á þessu ári þegar þau héldu til Danmerkur í boði Margrétar Þórhildar Danadrottningar . Þá fóru forsetahjónin í opinbera heimsókn til Noregs í mars og til Færeyja í maí . Sömuleiðis héldu forsetahjónin til Finnlands í júní í tilefni af aldarafmæli sjálfstæðis Finnlands .